CELEX: 22014D0215
Language: lt
Date: 1414108800000
Title: EEE jungtinio komiteto sprendimas Nr. 215/2014 2014 m. spalio 24 d. kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2015/1439]

3.9.2015   
            
            
               LT
            
            
               Europos Sąjungos oficialusis leidinys
            
            
               L 230/12
            
         EEE JUNGTINIO KOMITETO SPRENDIMAS
   Nr. 215/2014
   2014 m. spalio 24 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas) [2015/1439]
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               į EEE susitarimą turi būti įtrauktas 2014 m. kovo 3 d. Komisijos reglamentas (ES) Nr. 202/2014, kuriuo iš dalies keičiamas Reglamentas (ES) Nr. 10/2011 dėl plastikinių medžiagų ir gaminių, skirtų liestis su maisto produktais (1);
            
         
               (2)
            
            
               į EEE susitarimą turi būti įtrauktas 2014 m. kovo 6 d. Komisijos reglamentas (ES) Nr. 212/2014, kuriuo iš dalies keičiamos Reglamento (EB) Nr. 1881/2006 nuostatos dėl didžiausios leidžiamosios teršalo citrinino koncentracijos maisto papilduose, kurių pagrindinė sudedamoji dalis yra raudonosiomis mielėmis Monascus purpureus fermentuoti ryžiai (2);
            
         
               (3)
            
            
               į EEE susitarimą turi būti įtrauktas 2014 m. kovo 13 d. Komisijos reglamentas (ES) Nr. 246/2014, kuriuo dėl keleto kvapiųjų medžiagų pašalinimo iš Sąjungos sąrašo iš dalies keičiamas Europos Parlamento ir Tarybos reglamento (EB) Nr. 1334/2008 I priedas (3);
            
         
               (4)
            
            
               į EEE susitarimą turi būti įtrauktas 2014 m. kovo 21 d. Komisijos reglamentas (ES) Nr. 298/2014, kuriuo dėl magnio divandenilio difosfato, naudojamo kaip tešlos kildymo medžiaga ir rūgštingumą reguliuojanti medžiaga, iš dalies keičiamas Europos Parlamento ir Tarybos reglamento (EB) Nr. 1333/2008 II priedas ir Komisijos reglamento (ES) Nr. 231/2012 priedas (4);
            
         
               (5)
            
            
               šis sprendimas susijęs su teisės aktais dėl maisto produktų. Teisės aktai dėl maisto produktų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta EEE susitarimo II priedo XII skyriaus įžangoje. Todėl šis sprendimas netaikomas Lichtenšteinui;
            
         
               (6)
            
            
               todėl EEE susitarimo II priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedo XII skyrius iš dalies keičiamas taip:
   
               1.
            
            
               54zzzz punktas (Komisijos reglamentas (EB) Nr. 1881/2006) papildomas šia įtrauka:
               
                           „—
                        
                        
                           
                              32014 R 0212: 2014 m. kovo 6 d. Komisijos reglamentas (ES) Nr. 212/2014 (OL L 67, 2014 3 7, p. 3).“
                        
                     
         
               2.
            
            
               54zzzzr punktas (Europos Parlamento ir Tarybos reglamentas (EB) Nr. 1333/2008) ir 69 punktas (Komisijos reglamentas (ES) Nr. 231/2012) papildomi šia įtrauka:
               
                           „—
                        
                        
                           
                              32014 R 0298: 2014 m. kovo 21 d. Komisijos reglamentas (ES) Nr. 298/2014 (OL L 89, 2014 3 25, p. 36).“
                        
                     
         
               3.
            
            
               54zzzzs punktas (Europos Parlamento ir Tarybos reglamentas (EB) Nr. 1334/2008) papildomas šia įtrauka:
               
                           „—
                        
                        
                           
                              32014 R 0246: 2014 m. kovo 13 d. Komisijos reglamentas (ES) Nr. 246/2014 (OL L 74, 2014 3 14, p. 58).“
                        
                     
         
               4.
            
            
               55 punktas (Komisijos reglamentas (ES) Nr. 10/2011) papildomas šia įtrauka:
               
                           „—
                        
                        
                           
                              32014 R 0202: 2014 m. kovo 3 d. Komisijos reglamentas (ES) Nr. 202/2014 (OL L 62, 2014 3 4, p. 13).“
                        
                     
         2 straipsnis
   
      Europos Sąjungos oficialiojo leidinio EEE priede skelbtini reglamentų (ES) Nr. 202/2014, (ES) Nr. 212/2014, (ES) Nr. 246/2014 ir (ES) Nr. 298/2014 tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2014 m. lapkričio 1 d., jei pateikti visi pranešimai pagal EEE susitarimo 103 straipsnio 1 dalį (5).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2014 m. spalio 24 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  OL L 62, 2014 3 4, p. 13.
   
      (2)  OL L 67, 2014 3 7, p. 3.
   
      (3)  OL L 74, 2014 3 14, p. 58.
   
      (4)  OL L 89, 2014 3 25, p. 36.
   
      (5)  Konstitucinių reikalavimų nenurodyta.